**แนวทางและขั้นตอนการเสนอแต่งตั้งผู้เชี่ยวชาญเฉพาะ ผู้ทรงคุณวุฒิภายนอก
และอาจารย์พิเศษที่มีชั่วโมงสอนเกินร้อยละ 50 ของรายวิชา**

1. **แนวทางการเสนอแต่งตั้งผู้เชี่ยวชาญเฉพาะ ผู้ทรงคุณวุฒิภายนอก และอาจารย์พิเศษที่มีชั่วโมงสอนเกินร้อยละ 50 ของรายวิชา**

การเสนอแต่งตั้งผู้เชี่ยวชาญเฉพาะ ผู้ทรงคุณวุฒิภายนอก กรณีที่มีคุณวุฒิและผลงานวิชาการไม่เป็นไปตามเกณฑ์ และอาจารย์พิเศษที่มีชั่วโมงสอนเกินร้อยละ 50 ของรายวิชา หลักสูตรต้องแสดงให้เห็นถึงเหตุผลและความจำเป็นที่ต้องใช้ความเชี่ยวชาญของบุคลากรภายนอก โดยเสนอแต่งตั้งปฏิบัติหน้าที่ต่างๆ เพื่อการบริหารจัดการหลักสูตรให้เกิดคุณภาพและได้รับประโยชน์สูงสุด

ซึ่งอาจารย์ผู้รับผิดชอบหลักสูตรต้องเสนอแต่งตั้งผู้เชี่ยวชาญเฉพาะ ผู้ทรงคุณวุฒิภายนอก และอาจารย์พิเศษที่มีชั่วโมงสอนเกินร้อยละ 50 ของรายวิชา ให้สภามหาวิทยาลัยพิจารณาอนุมัติก่อนมอบหมายให้ปฏิบัติหน้าที่ในหลักสูตร เพื่อให้มีเวลาเพียงพอในการวางแผนและเตรียมการสำหรับหน่วยงานอื่นๆ ซึ่งต้องรองรับและสนับสนุนการดำเนินการของหลักสูตร รายละเอียดดังนี้

|  |  |  |
| --- | --- | --- |
| **ประเภท** | **บทบาท/หน้าที่** | **ระยะเวลาการเสนอ** |
| 1. **การเสนอแต่งตั้งผู้เชี่ยวชาญเฉพาะ**

(เฉพาะกรณีที่มีคุณวุฒิและผลงานวิชาการไม่เป็นไปตามเกณฑ์ ทั้งนี้ ใช้สำหรับหลักสูตรที่ใช้เกณฑ์มาตรฐานหลักสูตรระดับอุดมศึกษา พ.ศ. 2548) | **ระดับบัณฑิตศึกษา**- อาจารย์ที่ปรึกษาวิทยานิพนธ์ร่วม- กรรมการสอบวิทยานิพนธ์- อาจารย์ผู้สอน | ดำเนินการให้แล้วเสร็จก่อนปฏิบัติหน้าที่ในหลักสูตร |
| 1. **การเสนอแต่งตั้งผู้ทรงคุณวุฒิภายนอกที่เป็นผู้มีความรู้ความเชี่ยวชาญและประสบการณ์สูงมากเป็นที่ยอมรับ**

(เฉพาะกรณีที่มีคุณวุฒิและผลงานวิชาการไม่เป็นไปตามเกณฑ์ ทั้งนี้ ใช้สำหรับหลักสูตรที่ใช้เกณฑ์มาตรฐานหลักสูตรระดับอุดมศึกษา พ.ศ. 2558) | **ระดับบัณฑิตศึกษา**- อาจารย์ที่ปรึกษาวิทยานิพนธ์ร่วม- กรรมการสอบวิทยานิพนธ์ | ดำเนินการให้แล้วเสร็จก่อนปฏิบัติหน้าที่ในหลักสูตร  |
| 1. **การเสนอแต่งตั้งอาจารย์พิเศษที่มีชั่วโมงสอนเกินร้อยละ 50 ของรายวิชา เริ่มใช้ภาคการศึกษาที่ 1/2563 เป็นต้นไป**

(ตามหนังสือที่ อว0224/ว653 เรื่อง ชี้แจงแนวปฏิบัติตามประกาศกระทรวงศึกษาธิการฯ พ.ศ. 2558 ในกรณีของอาจารย์พิเศษ ลงวันที่ 8 ต.ค. 62) | **ระดับปริญญาตรีและบัณฑิตศึกษา**- อาจารย์ผู้สอน โดยสามารถสอนได้มากกว่าร้อยละ 50 แต่ต้องมีอาจารย์ประจำร่วมรับผิดชอบรายวิชานั้นๆ ด้วย | อย่างน้อย 3 เดือนก่อนเปิดสอน |

**หมายเหตุ**

1. กรณีอาจารย์พิเศษที่มีคุณสมบัติเป็นไปตามเกณฑ์และมีชั่วโมงสอนไม่เกินร้อยละ 50 ของรายวิชา ขอให้เป็นไปตามแนวทางและขั้นตอนการบริหารจัดการอาจารย์พิเศษของแต่ละคณะ โดยไม่ต้องเสนอให้มหาวิทยาลัยฯ อนุมัติ
2. สามารถดาวน์โหลดแบบฟอร์มการเสนอแต่งตั้งผู้เชี่ยวชาญเฉพาะ/ผู้ทรงคุณวุฒิภายนอก ได้ที่ eds.kmutt.ac.th>curriculum>บริการหลักสูตร
3. **ขั้นตอนการเสนอแต่งตั้งผู้เชี่ยวชาญเฉพาะ ผู้ทรงคุณวุฒิภายนอก และอาจารย์พิเศษที่มีชั่วโมงสอนเกินร้อยละ 50 ของรายวิชา**
	1. อาจารย์ผู้รับผิดชอบหลักสูตรเสนอรายชื่อ โดยจัดทำข้อมูลลงแบบฟอร์มของมหาวิทยาลัยฯ
	2. คณะกรรมการประจำคณะพิจารณาให้ความเห็นชอบ
	3. สำนักงานพัฒนาการศึกษาและบริการ ตรวจสอบข้อมูลเพื่อประกอบการพิจารณา
	4. คณะอนุกรรมการวิชาการพิจารณาให้ความเห็นชอบ
	5. สภาวิชาการพิจารณาให้ความเห็นชอบ
	6. สภามหาวิทยาลัยฯ อนุมัติการเสนอแต่งตั้งผู้เชี่ยวชาญเฉพาะ ผู้ทรงคุณวุฒิภายนอก

และอาจารย์พิเศษที่มีชั่วโมงสอนเกินร้อยละ 50 ของรายวิชา

1. อาจารย์ผู้รับผิดชอบหลักสูตรเสนอรายชื่อผู้เชี่ยวชาญเฉพาะ ผู้ทรงคุณวุฒิภายนอก และอาจารย์พิเศษที่มีชั่วโมงสอนเกินร้อยละ 50 ของรายวิชา

2. คณะกรรมการประจำคณะให้ความเห็นชอบ

3. EDS ตรวจสอบข้อมูล
เพื่อประกอบการพิจารณา

มีข้อเสนอแนะ

4. คณะอนุกรรมการวิชาการให้ความเห็นชอบ

5. สภาวิชาการให้ความเห็นชอบ

6. สภามหาวิทยาลัยฯ อนุมัติการเสนอแต่งตั้งผู้เชี่ยวชาญเฉพาะ ผู้ทรงคุณวุฒิภายนอก และอาจารย์พิเศษที่มีชั่วโมงสอนเกินร้อยละ 50 ของรายวิชา